Novoazovsk

Novoazovsk (ukrainsk Новоазовськ) er en by i Novoazovskyj rajon (distrikt) i Donetsk oblast (provins) i Ukraina. Byen har omkring 12 000 innbyggere (2011).

Novoasovsk ligger ved utløpet til elven Hruskyj Jalantsjyk (Грузький Яланчик) i Asovhavet, 112 km sør for Donetsk og 42 km øst for Mariupol. Den er grenseby, med egen grenseovergang til Russland i øst.

 Historie 
Bosetningen ble grunnlagt i 1849 og hadde ti år etter allerede 885 innbyggere.

Beliggenheten der land- og sjøveier møttes bidro til at byen ble et handelssentrum. Det ble bygget en havn med forretninger og lagerhus, og i 1914 hadde byen vokst til 7900 innbyggere. Frem til 1923 het byen Novomykolajivska (Новомиколаївська) og fra 1923 til 1959 Budonivka (Будьонівка).

Fra 1938 hadde den status som bomessig bosetning, og i 1966 fikk den byrettigheter.

 Eksterne lenker 

 Byens historie  
 Områdets historie

Kategori:Byer i Donetsk oblast
Kategori:Bosetninger etablert i 1849